Dreetzsee

Dreetzsee (zdźěla tež jenož Dreetz) je jězor we wokrjesu Mecklenburgska jězorina w juhu Mecklenburgsko-Předpomorskeje.

Dreetzsee słuša k přirodnym parku Feldbergska jězorina. Jězor je wjace hač 1900 metrow dołhi a něhdźe 800 metrow w juhu kaž tež wokoło 250 metrow w sewjeru šěroki. Wuchodny pobrjóh jězora słuša k zwjazkowemu krajej Braniborska. Jězor woteda wodu podzemsce do Krüselinsee, potom do směra na Lychenske jězory a do Habole. Jězor je jara rozčłonkowany. W juhu namaka so stanowanišćo a blisko sewjerneho pobrjoha wjes Carwitz. Wulke dźěle hórkateho pobrjoha su z lěsom porosćene. Hórki wokoło jězora docpěwaja wysokosć něhdźe 100 metrow nad mórskej hładźinu.

 Stawizny 
Jězor bu pod „in den Dreszer Sehe“ prěni raz w lěće 1556 naspomnjeny, při čimž so wosobowe mjeno jězora prawdźepodobnje wot starosłowjenskeho słowa drêt- abo drêtiti (tróštować) wotwodźi.Paul Kühnel: Die slavischen Ortsnamen in Meklenburg. W: Jahrbücher des Vereins für Mecklenburgische Geschichte und Altertumskunde. Schwerin 1881, zwj. 46, str. 42 („Drätz=See“), .  Hač do lěta 2011 ležeše Dreetzsee we wokrjesu Mecklenburg-Strelitz a přińdźe 4. septembra 2011 z wokrjesnej reformu k Mecklenburgskej jězorinje.

 Žórło 

Kategorija:Jězor w Mecklenburgsko-Předpomorskej